Az Oktatási és Szociális Bizottság 14 igen szavazattal, tartózkodás és ellenszavazat nélkül az alábbi határozatot hozta:

**260/2015. (VI.17.) OSzB. sz. határozat**

1. Szombathely Megyei Jogú Város Közgyűlésének Oktatási és Szociális Bizottsága a „Javaslat a „Szombathely visszavár” felsőoktatási ösztöndíjpályázat kiírására” című előterjesztést megtárgyalta, és
* az „A” típusú pályázati felhívást az előterjesztés 1. számú melléklete szerinti tartalommal,
* a „B” típusú pályázati felhívást az előterjesztés 2. számú melléklete szerinti tartalommal,

az alábbi hiányszakmákkal és keretszámokkal hagyja jóvá:

|  |  |
| --- | --- |
| Hiányszakma | Keretszám (fő) |
| „A” típusú pályázat esetében | „B” típusú pályázat esetében |
| Óvodapedagógus, nemzetiségi óvodapedagógus (rendelet alapján) | 1 |  |
| Tanító (rendelet alapján) |  | 1 |
| Felnőtt és gyermek háziorvos (rendelet alapján) |  | 2 |
| Gépészmérnök | 2 | 2 |
| Villamosmérnök |  | 2 |
| Logopédus |  | 1 |
| Gyógypedagógus |  | 1 |
| Diplomás ápoló |  | 2 |

1. A Bizottság felhatalmazza az Oktatási és Szociális Bizottság Elnökét, hogy a pályázati felhívásokat aláírja.
2. A Bizottság felkéri az Egészségügyi, Kulturális és Koordinációs Irodát, hogy a pályázati felhívások rendelet szerinti megjelentetéséről gondoskodni szíveskedjék.

4. A Bizottság felkéri az Egészségügyi, Kulturális és Koordinációs Irodát, hogy a szeptemberi Közgyűlésre készítse elő a „Szombathely visszavár” felsőoktatási tanulmányi ösztöndíjról szóló 14/2013. (IV.30.) önkormányzati rendelet módosítását az egészségügyi OKJ-s képzésekre vonatkozóan.

**Felelős:** Rettegi Attila, a bizottság elnöke

 /Mester Ágnes, az Egészségügyi, Kulturális és Koordinációs Iroda vezetője/

**Határidő:** 2015. június 30. (1-3. pont vonatkozásában)

 2015. szeptember 30. (4. pont vonatkozásában)